"Күкрәгең ачык, ботларың күренә" - Татарча солянкадан репортаж (ФОТО)

	“Коеп яңгыр ява иде.” Нинди дә булса атаклы бер әдип үз әсәрен шулайрак башлар иде, мөгаен. Хәер, бу сүзләр ул көннең һава торышына тәңгәл килеп тора, шуңа күрә мин дә әллә нинди канатлы сүзләр эзләмим. Кыскасы, 27нче сентябрьнең яңгырыннан, шомлы караңгылыгыннан, шаулы җиленнән, дымсу һавасыннан качкан күк, халык УНИКС концертлар залына тулды.	 Шыгрым тулы залга аптырарга кирәкми дәдер: “Татарча солянка” концертының сезон ачылышы бит. Билгеле, ул халыктан мин дә калмадым. Берничә айлык тәнәфестән соң, күп кешенең йөзеннән “Я, ни белән шаккатыра алырсыз икән?” – дигән сораулы җөмләне укуы авыр түгел иде. Ярый, карап карыйк, мин әйтәм, шундый ук караш ясап. Ни дисәң дә, мин дә шул халыкның бер кыйпылчыгы бит.   Концертны “Аккошым” җыры белән “Бәхетле” төркеме ачып җибәрде. Чәчләрен катыруга лакны жәлләмәгән бу егетләрне халык әле берничә ай элек кенә тыңлый башлады. Татар сәхнәсендә бик аз булуларыннан һәм халыкның көчле алкышлавыннан чыгып, егетләрнең ни дәрәҗәдә чыгыш ясавын чамалап буладыр. Икенче, өченче чыгышларда халык агымга ярыйсы ук ияләшә төште. Мөнир Рахмаев җырлаганда, бер кыз хәтта сәхнәгә чыгып бии башларга да күп сорап тормады. Мөнир дә ситуацияне эләктереп, бәләкәй кыздан микрофонга берничә сүз әйттерергә теләде. Ә теге исә, сүзне кыска тотып, халыкка бәхет, шатлык һәм... шашлык теләү белән генә чикләнде. Илдар Әхмәтов “Узгынчы җил” җырын башкарганда, халыкны ритмга кертү авыр булмады. Күрәсең, җәй буе радио - телевидениедән “Саташуларым мәллә” җырын тыңлап арыган тамашачы әлеге җырны ишетүгә шат иде. Гомумән алганда, кызыл ботинкалы “Казан егетләре”, “Арыган йөрәгем” дип өзгәләнгән Чәчкә, балык тәңкәсе кебек күлмәкле Динара Рәхимова, “Сиреньнәр”е белән шаштырган Раяз Фасыйхов һәм башкалар – барысы да тамашачының кәеф шкаласын югары күтәрүдә үз өлешен кертте дип саныйм. Беренче бүлек тәмам, буфетка дип чапкан халыкны уза – уза, кысыла – кысыла сәхнә артына ашыгам. Маңгайга – маңгай бәрелешкән иң беренче кешеләр – “Бәхетле” егетләре Лев белән Филүс булды. Гадәттә, ят кеше күргәч, юк – бар сорау белән бәйләнәләр бит, мин дә читтә калмадым. 
	---	
Матбугат.ру

	№ --- | 30.09.2018	


